"Teroriștii nu au intrat pe ușă". Detalii noi despre masacrul din Moscova. Proprietarul Crocus City Hall face dezvăluiri
Data actualizării: Data publicării:
Proprietarul "Crocus City Hall", Araz Agalarov, a comentat pentru prima dată atacul terorist care a avut loc în incinta sălii de spectacole de la periferia Moscovei, transmite TV8.
Araz Agalarov, împreună cu fiul său, cântărețul și afaceristul Emin și directorul filialei, Roman Grachev, au ajuns la locul incidentului și au dat detalii neștiute până acum despre atacul de vineri.
"A avut loc o tragedie cumplită și deja s-a spus că în ultimii 20 de ani nu s-a mai întâmplat nimic asemănător", a declarat Agalarov postului de televiziune RBK.
Potrivit lui, teroriștii au intrat în sală nu pe ușă, ci prin fereastra unui centru de expoziții vecin.
"Cu arme automate. Au început să tragă în tot ce vedeau. În toți oamenii, în paznici. Un paznic a fost ucis, al doilea a fost rănit. Nici măcar nu erau paznici. Noi îi numim controlori'", a spus Araz Agalarov.
Cel puțin patru bărbați îmbrăcați în haine de camuflaj se află în spatele atacului, soldat, potrivit lui Putin, cu peste 150 de morți și peste 140 de răniți din seara de 22 martie.
În urma atacului, clădirea a fost cuprinsă de un incendiu puternic, iar o parte din acoperiș s-a prăbușit. Unii martori au povestit că nu toți oamenii au reușit să iasă din clădire.